ORDE do 21 de novembro de 2001 pola que se conceden subvencións a escolas de música públicas.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/11/2001

Por Orde do 28 de febreiro de 2001 (DOG do 21 de marzo), publicouse a convocatoria para a concesión de subvencións a escolas de música públicas.
Por Orde do 21 de xuño de 2001 (DOG do 9 de xullo), publicouse a concesión de subvencións a estas escolas. Nesta orde houbo erros na adxudicación, polo que é preciso publicar unha nova orde de concesión de subvencións.
Valoradas as solicitudes e elevada a proposta de concesión destas subvencións pola comisión constituída segundo o punto sétimo da orde de convocatoria, a Consellería de Educación e Ordenación Universitaria
DISPÓN:
Primeiro.-Deixar sen efectos a Orde do 21 de xuño de 2001 (DOG do 9 de xullo) pola que se conceden subvencións a escolas de música públicas.
Segundo.-Concedérlle-las subvencións, nas contías que se sinalan, ás escolas de música públicas que se relacionan no anexo I a esta orde.
Terceiro.-Desestima-las solicitudes presentadas polas escolas de música públicas que se relacionan no anexo II, polas causas que se indican.
Cuarto.-Amplíase o prazo para a xustificación completa dos gastos realizados ata o 31 de decembro de 2001. Para facer efectivo o pagamento das subvencións, os beneficiarios presentarán esta xustificación na Dirección Xeral de Centros e Inspección Educativa, Subdirección Xeral de Centros, Servicio de Xestión de Programas Educativos.
Quinto.-Contra esta orde, que esgota a vía administrativa, os interesados poderán interpoñer recurso potestativo de reposición no prazo dun mes, contado a partir do día seguinte ó da publicación no Diario Oficial de Galicia, perante o conselleiro de Educación e Ordenación Universitaria, segundo o disposto na Lei 4/1999, do 13 de xaneiro (BOE do 14 de xaneiro) de modificación da Lei 30/1992, do 26 de novembro, de réxime xurídico das administracións públicas e do procedemento administrativo común (BOE do 27 de novembro), ou ben poderán presentar directamente recurso contencioso-administrativo, perante o Tribunal Superior de Xustiza de Galicia, no prazo de dous meses contados a partir do día seguinte ó da súa publicación, conforme se establece na Lei 29/1998, do 13 de xullo, reguladora da xurisdicción contencioso-administrativa (BOE do 14 de xullo).
Santiago de Compostela, 21 de novembro de 2001.
Celso Currás Fernández
Conselleiro de Educación e Ordenación Universitaria
ANEXO I
Escola de música
Contía da axuda
concedida (pesetas)
Arzúa
1.221.384
Capela, A
401.200
Carnota
1.256.583
Cee
2.246.198
Coruña, A
6.000.000
Oleiros-A Fábrica
2.271.956
Ortigueira
1.265.623
Porto do Son
1.599.044
Burela
1.397.936
Chantada
1.817.124
Foz
1.233.509
Guitiriz
938.713
Mondoñedo
1.488.498
Monforte de Lemos
1.777.436
Paradela-O Barrido
909.772
Quiroga
763.293
Ribadeo
2.272.729
Ribas de Sil
758.540
Sober
1.955.457
Allariz
1.477.683
Bande
921.741
Barbadás
1.576.572
Carballiño, O
1.262.865
Maceda
856.059
Ourense
2.570.219
Pobra de Trives, A
897.107
Ribadavia
1.070.447
Agolada
721.062
Caldas de Reis
1.560.493
Cambados
806.280
Cangas
2.097.861
Estrada, A
1.328.728
Marín-Maestro Landín Pazos
1.049.625
Neves, As
1.259.184
Porriño, O
1.341.802
Redondela
1.225.861
Valga
2.205.513
Vila de Cruces-Artística de Merza
1.600.886
Vilagarcía de Arousa-Bernardo
del Río Parada
2.595.017
ANEXO II
Escola de música
Causa da denegación
Ordes
Non ter autorización expresa da Consellería de Educación e Ordenación Universitaria para a impartición das correspondentes ensinanzas (artigo segundo da orde de convocatoria).
A Rúa
Non ter autorización expresa da Consellería de Educación e Ordenación Universitaria para a impartición das correspondentes ensinanzas (artigo segundo da orde de convocatoria).
Silleda
A solicitude foi presentada fóra de prazo.